พาณิชย์แม่ฮ่องสอน เร่งช่วยเหลือเกษตรกรผู้ปลูกข้าวโพดเลี้ยงสัตว์ หลังประสบปัญหาหนอนกระทู้ระบาดและภาวะฝนทิ้งช่วง
สำนักงานพาณิชย์จังหวัดแม่ฮ่องสอน รายงานสถานการณ์การผลิตและการตลาดของข้าวโพดเลี้ยงสัตว์ ปีการผลิต 2563/64 ณ วันที่ 2 กรกฎาคม  2564 ซึ่งสถานการณ์การผลิตในปีการผลิต 2563/64 พื้นที่เพาะปลูก เพิ่มขึ้นจากปีที่ผ่านมา แต่ปริมาณผลผลิตเฉลี่ยต่อไร่ลดลง เนื่องจากเกษตรกรประสบปัญหาการระบาดของหนอนกระทู้  และภาวะฝนทิ้งช่วงขณะเพาะปลูกทำให้ผลผลิตที่ได้ไม่มีคุณภาพ (เมล็ดลีบ ดำ ขณะนี้เกษตรกรเก็บเกี่ยวผลผลิตและจำหน่ายให้กับผู้รวบรวมแล้ว ร้อยละ 100 ของพื้นที่เพาะปลูก ในเบื้องต้นเกษตรกรได้จำหน่ายให้กับผู้ประกอบการรับซื้อในพื้นที่ จำนวน 36  ราย  ตั้งอยู่ในพื้นที่ 7 อำเภอ ประกอบด้วย อำเภอเมือง 3 รายปางมะผ้า 5 ราย  ปาย 6 ราย ขุนยวม 7 ราย แม่ลาน้อย 8 ราย แม่สะเรียง 3 ราย และสบเมย 4 รายนอกจากนี้ พาณิชย์จังหวัดแม่ฮ่องสอน ได้ชดเชยตามโครงการประกันรายได้เกษตรกรผู้ปลูกข้าวโพดเลี้ยงสัตว์ ปี 2562/63 จ่ายเงินให้กับเกษตรกร จำนวน 13,815  ราย เป็นเงิน 32,680,489.46 บาท (ข้อมูล ณ วันที่ 10 พ.ค.64 *จำนวนเกษตรกรที่ได้รับการชดเชยมีมากกว่าจำนวนเกษตรกรที่ขึ้นทะเบียน เนื่องจากการจ่ายเงินของ  ธ.ก.ส. นับจากจำนวนเลขที่บัญชีเงินฝากของเกษตรกรในพื้นที่)ส่วนโครงการประกันรายได้เกษตรกรผู้ปลูกข้าวโพดเลี้ยงสัตว์ ปี 2563/64 ระยะเวลาโครงการ ตั้งแต่วันที่ 1 พฤศจิกายน 2563 - 30 เมษายน 2565  กำหนดราคาและปริมาณประกันรายได้ข้าวโพดเลี้ยงสัตว์ ณ ความชื้น 14.5% กิโลกรัมละ 8.50 บาท ไม่เกินครัวเรือนละ 30 ไร่ และไม่ซ้ำแปลง เป็นเกษตรกรที่ขึ้นทะเบียนผู้ปลูกข้าวโพดเลี้ยงสัตว์กับกรมส่งเสริมการเกษตร โดยมีวันเพาะปลูกตั้งแต่วันที่ 1 มิถุนายน 2563 - 31  พฤษภาคม 2564 เริ่มจ่ายชดเชยส่วนต่าง วันที่ 20 พฤศจิกายน 2563 และจ่ายต่อไปทุกวันที่ 20 ของเดือน เป็นระยะเวลา 12 เดือน